
VARSTVO JABLAN IN HRUŠK
Fenološka faza
[bookmark: _Hlk163799211][bookmark: _Hlk134102104]Na območju Celjske regije so jablane v povprečju na opazovane lokacije in sorte dosegle fenološko fazo ( intenzivnega odpadanja venčnih listov G (BBCH 67) in prehajajo v fazo konca cvetenja H (BBCH 69). Hruška je povprečno na opazovano lokacijo zaključila cvetenje in prehaja v fazo razvoja plodičev.
Jablanov škrlup in pepelasta plesen
Na opazovanih sadjarskih lokacijah je med 16. in 18. aprilom padlo med 22 in 28 mm padavin, delno tudi v obliki snežnih padavin. Ob padavinah smo zabeležili močan izbruh askospor in kljub nizkim temperaturam so bili na posameznih lokacijah izpolnjeni pogoji za zmerno okužbo z jablanovim škrlupom.
V kolikor vam vremenske razmere dopuščajo, nadaljujte s preventivnim pristopom škropljenje jablan in hrušk in ga približajte naslednjimi padavinam. Uporabite fungicide na osnovi a.s. ditianon kot so: Delan Pro (2,5 L/ha), Alcoban (0,75kg/ha) ali Delan 700 WG (0,75 kg/ha). 
V obdobju nestanovitnega vremena lahko uporabite tudi pripravek Difol (3,5 L/ha), ki vsebuje aktivni snovi difenokonazol in folpet. Sredstvo se uporablja predvsem preventivno, ima pa izraženo tudi kratko kurativno delovanje (KARENCA 110 dni !).
V primeru, da bi od zadnjega škropljenja minili štirje (96 ur) dnevi in bi bilo listje skupaj mokro več kot dva dni ter bi padlo več kot 20 mm dežja in bodo temperature zraka nad 10 °C, svetujemo uporabo sistemičnih IBE pripravkov na osnovi a.s. difenkonazol : Score 250 EC (0,2 L/ha), Difcor 250 EC (0,2 L/ha) ali Difenzone (0,2 L/ha- od BBCH 71) ali tetrakonazol: Domark 100 EC (0,4 l/ha - od BBCH 69) ali mefentriflukonazol: Revyona(1,3 L/10.000 m2 tretirane površine listne stene, pri čemer je največji dovoljeni odmerek 2 L/ha) v kombinaciji s kontaktnimi fungicidi.
V ekološki pridelavi se lahko uporabi pripravek Curatio – žvepleno apnena brozga, ki ima dovoljenje za nujne primere in ga smejo uporabiti samo poklicni pridelovalci, ki so registrirani za ekološko pridelavo.
V nasadih, ki so močno okuženi s pepelasto pesnijo svetujem tudi dodajanje pripravkov kot sta: Sercadis (0,25 L/ha) ali Luna experience (0,25 L/1m višine krošnje/ha do max. 0,75 L/ha). Sercadis se uporablja tudi za zmanjšanje okužb jablanovega in hruševega škrlupa (0,25 – 0,3 L/ha). Prav tako bi bila smiselna uporaba sicer registriranih pripravkov na osnovi strobilurinov kot so: Stroby WG (0,2 kg/ha) ali Zato 50 WG (0,15 kg/ha), ki pa se ne tržijo.
V nasadih, kjer opažate močnejši pojav jablanove pepelovke in vam ne bi uspelo opraviti škropljenja pred padavinami, lahko takoj po padavinah (24 ur) v kombinaciji s kontaktnim fungicidom, uporabite tudi pripravkek: Sercadis plus (kombinacija a.s. difenkonazol in fluksapiroksad), ki deluje hkrati na obe bolezni. 
V ostalih nasadi za zmanjšanje infekcijskega potenciala dodajate enega od pripravkov na osnovi močljivega žvepla kot so: Cosan, Pepelin, Kumulus DF, Microthiol specilal, Microthiol disperss Thiovit jet, Vindex 80 WG, Sulfar ali Vertipin. Uporaba pripravkov na osnovi močljivega žvepla je učinkovita v toplem vremenu (temperature nad 15°C).
Jabolčna grizlica
Na opazovanih lokacijah so ulovi jabolčne grizlice na belih lepljivih ploščah maloštevilni in pod pragom škodljivosti (prag škodljivosti: 20 do 30 grizlic na posamezno ploščo). Ob koncu cvetenja opravite pregled plodičev na prisotnost poškodb. Prag škodljivosti je dosežen, ko je poškodovanih 3% plodičev. Poškodbe v obliki luknjic, ki jih z leglico izvrtajo osice v cvetne čaše preden odložijo jajčeca so vidne kot majhne temne pege. Ko bo cvetenje jablan popolnoma zaključeno je v primeru preseganja pragov škodljivosti upravičeno opraviti škropljenje s pripravkom Neemazal T/S (1,5 L/ha na 1 m višine krošnje, pri čemer najvišji odmerek pri enem tretiranju ne sme presegati 4,5 L/ha) ali Mospilan 20 SG (0,04 %). Pripravka delujeta tudi na listne uši ter sadnega listnega duplinarja. 

